শুধু কালের গর্ভে বিলুপ্ত আরাকান রাজসভা নয়, ত্রিপুরা রাজসভা, মনিপুর রাজসভা তথা সাহিত্য, বিষ্ণুপ্রিয়া সাহিত্য, পৃথক বর্ণমালা থাকা সত্ত্বেও চাকমা সাহিত্য যখন এগিয়ে চলছে বাংলা বর্ণমালায় (যদিও ইদানীং ত্রিপুরা মনিপুরীরা নিজস্ব বর্ণমালা সৃষ্টির জন্য সংবেদনশীল হয়ে উঠেছে) তখন বাংলা বর্ণমালার হাত ধরে চাটগাঁ ভাষার সাহিত্যের পথ চলাতে বড় কোন প্রতিবন্ধকতা থাকার কথা না। চর্যা-কবিতার জন্মলগ্নে বাংলা বর্ণমালার জন্ম হয়েছিল কি না তা তর্ক-সাপেক্ষ, যে কোন কারণে হোক– জীবন্ত নেওয়ারী হরফে চর্যাপদের কবিতা গুলো লিপিবদ্ধ করা হয়েছিল বলে হাজর বছর পরে এসে উদ্ধার করা সম্ভব হয়েছে বাংলাভাষায় রচিত হিরকখনি।